b'\n_START_ARTICLE_\nMaksansiirto\n_START_PARAGRAPH_\nMaksansiirto on elinsiirtotoimenpide, jossa sairas tai vaurioitunut maksa korvataan uudella._NEWLINE_Maailman ensimm\xc3\xa4isen maksansiirron ihmisell\xc3\xa4 toteutti vuonna 1963 Yhdysvalloissa Thomas Starzl. Potilas eli siirron j\xc3\xa4lkeen 22 p\xc3\xa4iv\xc3\xa4\xc3\xa4. Suomessa toteutetaan vuosittain noin 50 maksansiirtoa._NEWLINE_Maksansiirrolle perusteita saattavat olla mm. kirroosi, sappitieatresia tai esimerkiksi myrkytyksen aiheuttama akuutti maksan vajaatoiminta. Toimenpide on mahdollinen my\xc3\xb6s, jos maksasy\xc3\xb6p\xc3\xa4potilaalla on maksassa pienikokoinen kasvain eik\xc3\xa4 lainkaan et\xc3\xa4pes\xc3\xa4kkeit\xc3\xa4._NEWLINE_Maksansiirtoleikkaus kest\xc3\xa4\xc3\xa4 yleens\xc3\xa4 viidest\xc3\xa4 kahteentoista tuntiin. Maksansiirron j\xc3\xa4lkeen potilas tarvitsee hyljint\xc3\xa4\xc3\xa4 est\xc3\xa4v\xc3\xa4\xc3\xa4 immunosuppressiivista l\xc3\xa4\xc3\xa4kehoitoa. Suomessa maksansiirtopotilaista on vuoden kuluttua elossa 80\xc2\xa0% ja viidenkin vuoden kuluttua viel\xc3\xa4 73\xc2\xa0%._NEWLINE_Ensimm\xc3\xa4inen yhdistetty maksan- ja munuaisensiirto tehtiin vuonna 1983. Stormie Jonesille tehtiin kaikkien aikojen ensimm\xc3\xa4inen yhdistetty maksan- ja syd\xc3\xa4mensiirto 14. helmikuuta 1984.'